A Törvényszék 2013. július 11-i ítélete – Hangzhou Duralamp Electronics kontra Tanács
(T-459/07. sz. ügy)1
(„Dömping – Kínából, Vietnamból, Pakisztánból és a Fülöp-szigetekről származó integrált elektronikus kompakt fénycsövek (CFL-i) behozatala – A dömpingellenes intézkedések lejárta – Felülvizsgálat – Hasonló termék – A kármeghatározáshoz használt adatok – Analóg ország – Közösségi érdek – A 384/96/EK rendelet 4. cikkének (1) bekezdése és 5. cikkének (4) bekezdése (jelenleg 1225/2009/EK rendelet 4. cikkének (1) bekezdése és 5. cikkének (4) bekezdése) – Indokolási kötelezettség – Védelemhez való jog”)
Az eljárás nyelve: angol
Felek
Felperes: Hangzhou Duralamp Electronics Co., Ltd (Hangzhou, Kína) (képviselők: M. Gambardella és V. Villante ügyvédek)
Alperes: az Európai Unió Tanácsa (képviselők: kezdetben J.-P. Hix meghatalmazott, segítői: G. Berrisch és G. Wolf ügyvédek, később J.-P. Hix és B. Driessen meghatalmazottak, segítőjük: G. Berrisch)
Az alperest támogató beavatkozó: Európai Bizottság (képviselők: H. van Vliet és Talabér-Ritz K. meghatalmazottak); valamint Osram GmbH (München, Németország) (képviselő: R. Bierwagen ügyvéd)
Az ügy tárgya
A Kínai Népköztársaságból származó integrált elektronikus kompakt fénycsövek behozatalára vonatkozó dömpingellenes vámoknak a 384/96/EK rendelet 11. cikkének (2) bekezdése szerinti hatályvesztési felülvizsgálatát követő kivetéséről és a Vietnami Szocialista Köztársaságban, a Pakisztáni Iszlám Köztársaságban és a Fülöp-szigeteki Köztársaságban feladott ugyanilyen termékre történő kiterjesztéséről szóló, 2007. október 15-i 1205/2007/EK tanácsi rendelet (HL L 272., 1. o.) megsemmisítése iránti kérelem.
Az ítélet rendelkező része
A Törvényszék a keresetet elutasítja.
A Hangzhou Duralamp Electronics Co., Ltd a saját költségein kívül viseli az Európai Unió Tanácsa és az Osram GmbH részéről felmerült költségeket.
Az Európai Bizottság maga viseli saját költségeit.
____________
1 HL C 51., 2008.2.23.